Subject: Arvamuse küsimine välismaalasele rahvusvahelise kaitse andmise seaduse eelnõu 831 SE kohta
From: "Karin Tuulik" <[email-masked]>
To: "info - AKI" <[email-masked]>, "enic-naric - HARNO" <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>,Õiguskantsleri Kantselei - OKK <[email-masked]>, <[email-masked]>
Date: Thu, 26 Mar 2026 12:09:51 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud koostööpartner

Riigikogu menetluses on Vabariigi Valitsuse algatatud välismaalasele 
rahvusvahelise kaitse andmise seaduse eelnõu (831 SE). Eelnõu 
juhtivkomisjoniks on põhiseaduskomisjon.

Eelnõu on välja töötatud eesmärgiga rakendada Euroopa Liidu rahvusvahelise 
kaitse- ja rändehalduse õigustiku reformi.  Reformi peamised eesmärgid on:

1) kindlamad EL-i välispiirid;

2) kiire, efektiivne ja ühetaoline rahvusvahelise kaitse menetlus ja 
tagasisaatmise menetlus ning

3) liikmesriikide vahelise solidaarse abistamise ja vastutuse tasakaal.

Eelnõu eesmärk on tagada Euroopa Liidu ühise rahvusvahelise kaitse süsteemi 
õigusaktide tulemuslik rakendamine Eestis, et muuta rahvusvahelise kaitse 
menetlused kiiremaks, õiglasemaks ja läbipaistvamaks, tõkestada 
efektiivsemalt Euroopa Liidu rahvusvahelise kaitse süsteemi kuritarvitamist, 
kaitstes samal ajal taotlejate põhiõigusi ning liikmesriikide julgeolekut ja 
avalikku korda. Eelnõuga tagatakse vastavus uue EL-i rahvusvahelise kaitse- 
ja rändehalduse õigustikuga viisil, mis tõhustab rahvusvahelise kaitse 
taotlejatega kokku puutuvate ametiasutuste tööprotsesse ning optimeerib 
töökoormust.

Eelnõu esimene lugemine Riigikogus toimus 25. märtsil ning esimene lugemine 
lõpetati.

Kui Teil on soovi esitada eelnõu kohta arvamust ja ettepanekuid, mis jäävad 
eelnõu reguleerimisalasse, siis ootame neid hiljemalt 10. aprilliks 
aadressile:  <mailto:[email-masked]> 
[email-masked]. Eelnõu 831 SE menetlusteabe 
ja -dokumentidega saab tutvuda Riigikogu kodulehel eelnõu 
<https://www.riigikogu.ee/tegevus/eelnoud/eelnou/106613d7-8ba8-4a99-af92-b53a6fea7a3a/valismaalasele-rahvusvahelise-kaitse-andmise-seadus/> 
831 SE kaardil.

Kaasatavad huvirühmad: Andmekaitse Inspektsioon, Eesti ENIC/NARIC Keskus, 
Eesti Inimõiguste Keskus, Eesti Linnade ja Valdade Liit, Eesti Pagulasabi, 
Eesti Töötukassa, Rahvusvaheline Migratsiooniorganisatsioon, Riigikohus, 
Õiguskantsler, ÜRO Pagulaste Ülemvoliniku Amet.

Lugupidamisega

Karin Tuulik

Riigikogu Kantselei

põhiseaduskomisjoni nõunik

T: +372 631 6439

Riigikogu. Lossi plats 1a, 15165 Tallinn.

www.riigikogu.ee <http://www.riigikogu.ee/>